cyanic-selkie/wikianc huggingface dataset:
উপাসনা মহাপাত্র
জীবনী
মহাপাত্রা উড়িষ্যার ব্রক্ষগিরির অধিবাসী।মহাপাত্রা বখশী জগবন্ধু বিধিধারের বড় নাতনী যিনি পূর্ব ভারতের পাইকা বিপ্লবের পথিকৃৎ ছিলেন। পাইকা বিপ্লব ব্রিটিশ সাম্রাজ্যের বিরুদ্ধে প্রথম বিদ্রোহ (১৮১৭), যা সিপাহি বিদ্রোহের (১৮৫৭) অনেক আগে। তার রাজনৈতিক কর্মজীবন তার প্রয়াত পিতা লালত্দু বিধিধার মহাপাত্রার হাতে হয়েছে। তার পিতা উড়িষ্যা কংগ্রেসের নেতা ছিলেন। তিনি ভুবনেশ্বর ও কটকের দুটি বেসরকারি বিদ্যালয়ে অধ্যয়ন করেন এবং ২০০১৫ সাল থেকে মুম্বাইয়ের সোফিয়া কলেজে উচ্চশিক্ষা গ্রহণ করছেন। যদিও ২০১৭ সালের অক্টোবরে সাধারণ নির্বাচনে সক্রিয় হওয়ার পরও মহাপাত্র তার রাজনৈতিক কর্মজীবন নিশ্চিতভাবে শুরু করেননি, তথাপি ২০১৪ সালের সাধারণ নির্বাচনে সক্রিয় হয়ে ওঠেন এবং বেশ কিছু রাজনৈতিক ও সামাজিক বিষয়ে তার অবস্থান তুলে ধরেন। তিনি স্থানীয় গণমাধ্যমে জনপ্রিয় হয়ে উঠেন। ১৪ অক্টোবর ২০১৭ তারিখে, তিনি ধর্মেন্দ্র প্রধানের নেতৃত্বে বিজেপিতে যোগ দেন। ২০১৮ সালের আগস্ট মাসে তিনি বিজেপির রাজ্য সমন্বয়ক হিসেবে নিযুক্ত হন এবং আই সাপোর্ট মোদি প্রচারণার রাজ্যর আহবায়ক ছিলেন।
বাংলাদেশের পরিবহন ব্যবস্থা
বাংলাদেশের পরিবহন ব্যবস্থা দেশের অর্থনীতির একটি গুরুত্বপূর্ণ উপাদান। বাংলাদেশ স্বাধীন হওয়ার পর থেকে দেশের মধ্যকার অবকাঠামোগত উন্নয়ন দ্রুত গতিতে এগিয়েছে, এবং বর্তমানে ভূমি, জল ও আকাশপথে বহুবিধ যোগাযোগ ব্যবস্থা প্রতিষ্ঠিত হয়েছে। তবে, এখনও সমস্ত প্রকৃতির পরিবহন ব্যবস্থার প্রচলন নিশ্চিত করতে দেশটিতে কোনও উল্লেখযোগ্য অগ্রগতি সাধিত হয়নি।
বিবরণ
বাংলাদেশের পরিবহন ব্যবস্থা পরিবর্তনশীল। বর্তমানে যে অবস্থা দেখতে পারছি তা দীর্ঘ সময়ে পরিবর্তিত রূপ। বাংলাদেশের ব্যবস্থা অতীত ও বর্তমানের মধ্যে অনেক পার্থক্য লক্ষ্য করা যায় এবং ভবিষ্যতেও বাংলাদেশের পরিবহন ব্যবস্থা ব্যাপক উন্নয়নের সম্ভাবনা রয়েছে।
অতীত
বাংলাদেশের পরিবহন ব্যবস্থার অতীতকালে খুব দুর্বল ছিল। অতীতে প্রধান পরিবহনের মাধ্যম ছিল নদী পথ ও সড়ক পথ। অতীত কালের প্রধান যানবাহন ছিল গরুর গাড়ী, ঘোড়া গাড়ী। পর্যাপ্ত রাস্তা না থাকায় অনেক দূর পর্যন্ত হেঁটে চলাচল করতে হত । নদী পথে চলাচল করা ছিল সহজ ও দ্রুত। অতীতে বেশিভাগ সময় নদী পথ ব্যবহার করা হত।
বর্তমান
বর্তমানে বাংলাদেশের পরিবহন ব্যবস্থা অনেকটাই উন্নতি লাভ করেছে। দেশের প্রত্যন্ত এলাকাতেও পাকা রাস্তা নির্মাণ করা হয়েছে। পরিবহন ব্যবস্থার উন্নয়নের ফলে যে কোন জিনিস সহজে দেশের এক স্থান থেকে অন্য স্থানে সহজে স্থানান্তর করা যায়। যন্ত্র চালিত যানবাহনের সংখ্যা বৃদ্ধি পেয়েছে। বাংলাদেশের পরিবহন ব্যবস্থায় পরিবহন খরচ তুলনামূলক ভাবে হ্রাস পেয়েছে।
ভবিষ্যৎ
অতীত ও বর্তমানের পার্থক্য বিবেচনা করলে বাংলাদেশের পরিবহন ব্যবস্থার ভবিষ্যৎ সম্পর্কে স্পষ্ট ধারণা পাওয়া যায়। যে গতিতে বাংলাদেশের পরিবহন ব্যবস্থার উন্নয়ন হচ্ছে তাতে ধারণা করা যায় যে, অদূর ভবিষ্যতে বাংলাদেশ উন্নত-পরিবহন ব্যবস্থার দেশে পরিণত হবে।
সড়কপথ
অর্থনীতির উন্নয়নের সাথে সাথে ঢাকায় যানবাহনের পরিমাণ অতি-মাত্রায় বৃদ্ধি পেয়েছে। অতিরিক্ত যানবাহনের কারণে সড়ক পথে কোলাহল ও গণ্ডগোল লেগেই থাকে। ঢাকা সিটি কর্পোরেশন, রাজধানী উন্নয়ন কর্তৃপক্ষ, বাংলাদেশের পরিবহন ব্যবস্থা নিয়ন্ত্রণ কর্তৃপক্ষ সড়ক পথে সৃষ্ট সমস্যা সমাধানে কাজ করে যাচ্ছে। বাংলাদেশের সরকার পরিবহন ব্যবস্থার উন্নয়নে নতুন বাস্তবমুখী পদক্ষেপ গ্রহণ করে।
ব্যক্তিগত পরিবহন ভাগাভাগি
বিআরটিএ ব্যক্তিগত পরিবহন ভাগাভাগি বা রাইড শেয়ারিং এর জন্য ৯টি প্রতিষ্ঠানকে সনদ দিয়েছে, প্রক্রিয়াধীন আছে আরো ৩টি। এদের মধ্যে আছে:
রেলপথ
স্থল পথে পরিবহনের দ্বিতীয় প্রধান মাধ্যম হল রেলপথ। প্রতিদিন হাজার হাজার মানুষ ও মাল পত্র রেলের মাধ্যমে স্থানান্তরিত হয়। রেলপথে ঝুঁকি কম থাকায় এটি মানুষের নিকট ব্যাপক জনপ্রিয়টা লাভ করে। আকার আয়তনে বেশি এবং ভারী জিনিস পরিবহনে রেলপথের প্রাধান্য বেশি। বাংলাদেশের রেল পরিবহন ব্যবস্থা মূলত এসেছে ১৯৪৭ সালে ব্রিটিশ পরিচালিত 'আসাম - বাংলা ' রেল পরিবহন থেকে। ১৯৭১ সালের স্বাধীনতা অর্জনের পর থেকে রেল পরিবহন ক্রমশ বাড়তে থাকে। ২০০৫ সালের মধ্যে ২,৭০৬ কিলোমিটার রেলপথের বিস্তৃতি লাভ করে এবং এখনো এর বৃদ্ধির কাজ চলছে।
পদ্মা সেতু রেলপথ
জলপথ
নদী-মাতৃক দেশ হওয়ার কারণে প্রাচীন বাংলায় পরিবহনের প্রধান মাধ্যম ছিল জল পথ। এ দেশে ৫,১৫০ থেকে ৮,০৪৬ কিলোমিটার জল পথ রয়েছে, এর মধ্যে ২,৫৭৫ থেকে ৩,০৫৮ কিলোমিটার সাধারণ পরিবহনে উপযোগী এবং ১,৬০০ থেকে ১৯০০ মাইল জল পথ বড় জাহাজ চলাচলে উপযোগী। বাংলাদেশের প্রধান সমুদ্র বন্দর চট্টগ্রাম।
যানজট
২,৫০,০০০ এর ও অধিক বাংলাদেশের যানবাহন দেশের জনসংখ্যা এবং অবকাঠামো, যানজট জ্বালানী এবং সময় অপচয় করে এবং ভ্রমণকে কষ্টসাধ্য করে তোলে। এটি বিদ্যমান গণপরিবহনকে অদক্ষ করে তোলে, এছাড়াও অনিরাপদ উচ্চ মাত্রায় শব্দ দূষণ এবং বায়ু দূষন চাপ সৃষ্টি করে বিশেষত যাদের হৃদরোগ এবং উচ্চ রক্তচাপ।
যানযট দিনের বেলায় এটা পরিবর্তীত হয়,দীর্ঘ ভ্রমণের পরিকল্পনার প্রয়োজন; এটা প্রভাবিত করে উৎপাদনশীলতা, সামাজিক এবং অর্থনৈতিক অবস্থা । যদিও পায়ে হাঁটা প্রধান মাধ্যম নিম্ন আয়ের বেশিরভাগের, এখানে পথচারীদের চাহিদা পরিবহন পরিকল্পণায় অগ্রাহ্য। যানযটের ফলে অনেক পায়ে হাঁটেনে এবং সাইকেল চালান; যাইহোক, উভয়ই বিপদজনক হতে পারে। ঢাকার প্রায় ৮০% ক্ষয়ক্ষতি পথাচারীকে ধাক্কা জ্বালানী ভিত্তিক যানবাহনের দ্বারা হয়। যদিও মাত্র ৪% ব্যক্তিগত গাড়ী মোট যানবাহনের তুলনায়, তারাই ৭০% রাস্তার জায়গা দখল করে। ভবিষ্যতের যে কোনও নীতিতে গণপরিবহনকে জোর দিতে হবে। সঙ্কুচিত প্রাকৃতিক গ্যাস (সিএনজি) গাড়িতে পরিবর্তন 2009 সালে 4,000 এরও বেশি অকাল মৃত্যুর হাত থেকে রক্ষা পেয়েছিল, তবে তাদের স্বল্প ব্যয় রাস্তায় গাড়ির সংখ্যা বাড়িয়েছে (যদিও সিএনজির দাম বাড়ার কারণে এই বর্ধন কমতে পারে) এবং অন্যান্য উদ্দেশ্যে উপলব্ধ প্রাকৃতিক গ্যাসের পরিমাণ হ্রাস পেয়েছে।
সমস্যা ও সম্ভাবনা
প্রত্যেক দেশের পরিবহন ব্যবস্থায় কিছু না কিছু সমস্যা রয়েছে, বাংলাদেশও এর ব্যতিক্রম নয়। কয়েকটি কারণে বাংলাদেশ পরিবহন ব্যবস্থায় পিছিয়ে আছে।
সমস্যা
উপরের সমস্যা গুলো সমাধানে প্রয়োজনীয় ব্যবস্থা গ্রহণ করা গেলে বাংলাদেশের পরিবহন ব্যবস্থা উন্নত রূপ লাভ করবে।
ওসামা হাদ্দাদি
ওসামা হাদ্দাদি (জন্ম: ২৮ জানুয়ারি ১৯৯২) হলেন তিউনিসিয়ার একজন পেশাদার ফুটবলার, যিনি লিগ ১ ক্লাব দিজন এফসিও এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
মংলা রেলওয়ে স্টেশন
মংলা রেলওয়ে স্টেশন বাংলাদেশের খুলনা বিভাগের বাগেরহাট জেলার একটি নির্মানাধীন রেলওয়ে স্টেশন এই স্টেশনটি মংলা উপজেলা সদরে অবস্থিত এবং খুলনা-মংলা বন্দর রেলপথের সর্বশেষ স্টেশন।
ইতিহাস
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে মংলা সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
বিশ্বম্ভরপুর উপজেলা
বিশ্বম্ভরপুর বাংলাদেশের সুনামগঞ্জ জেলার অন্তর্গত একটি উপজেলা।
অবস্থান ও আয়তন
এই উপজেলার উত্তরে ভারতের মেঘালয়, দক্ষিণে সুনামগঞ্জ সদর উপজেলা ও জামালগঞ্জ উপজেলা, পূর্বে সুনামগঞ্জ সদর উপজেলা, পশ্চিমে জামালগঞ্জ উপজেলা ও তাহিরপুর উপজেলা।
প্রশাসনিক এলাকা
বিশ্বম্ভরপুর উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিশ্বম্ভরপুর থানার আওতাধীন।
নদনদী
বিশ্বম্ভরপুর উপজেলায় আছে জালুখালি নদী।
শিক্ষা
গুরুত্বপূর্ণ শিক্ষা প্রতিষ্ঠানসমূহ
ফরিদপুর ইউনিয়ন
ফরিদপুর ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
জাটিভাঙ্গা বধ্যভূমি
জাটিভাঙ্গা বধ্যভূমি বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।
জাটিভাঙ্গা বধ্যভূমি ইতিহাস
১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।
পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় । পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।
স্মৃতিসৌধ
নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।
তথ্যসূত্র
,The Daily Star ,প্রথম আলো ,Ekushey-tv ,NTV
ইউনিকোডে বাস ভাহ লিপি
বাস ভাহ ইউনিকোড ব্লকে বাস লিপির বর্ণ সংবলিত একটি অংশ। বাস লিপি ঐতিহাসিকভাবে লাইবেরিয়া এবং সিয়েরা লিওন দেশগুলিতে ব্যবহার হতো। এটি একটি অশব্দীয় বর্ণমালা লিপি।
ইতিহাস
নিম্নলিখিত ইউনিকোড সম্পর্কিত নথিগুলি বাস ভাহ ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:
নগদ (অর্থ)
থাম্ব| [[মার্কিন ডলার (ব্যাংকনোট)]] অর্থনীতিতে, নগদ অর্থ হল মুদ্রার ভৌত রূপ, যেমন ব্যাংকনোট এবং কয়েন।
হিসাবরক্ষণ এবং আর্থিক হিসাববিজ্ঞানের ভাষায় নগদ হল চলতি সম্পদ যার মধ্যে মুদ্রা বা মুদ্রার সমতুল্য মূল্য রয়েছে এবং যেটির মূল্য সাথেসাথেই বা দ্রুত সময়ে পাওয়া যায়। নগদ অর্থ রিজর্ভ হিসেবে অথবা একটি কাঠামোগত প্রবাহের মাধ্যমে রাখা হয় যাতে আর্থিক বাজারের আকর্ষিক মন্দা এড়ানো সম্ভব হয়।
ব্যুৎপত্তি
ইংরেজি শব্দ 'Cash' বা 'নগদ' এর ব্যুৎপত্তিগত অর্থ ছিল 'মানি বাক্স'। পরবর্তীতে, ১৮ শতকের দিকে এটি 'অর্থ' হিসেবে পরিচিতি লাভ করে। 'Cash' বা 'নগদ' শব্দটি মধ্য ফরাসি Caisse (মানি বক্স) থেকে এসেছে, যা প্রাচীন ইতালীয় Cassa এবং সর্শেবষ পর্যন্ত ল্যাটিন Capsa (বক্স) থেকে এসেছে।.
ইতিহাস
রোমান সাম্রাজ্যের পতনের পর পশ্চিম ইউরোপে কয়েন, রৌপ্য গয়না এবং হ্যাকসিলভার কয়েক শতাব্দী ধরে অর্থের একমাত্র রূপ হিসেবে প্রচলিত ছিল। পরবর্তীতে, মধ্যযুগের প্রথম দিকে ভেনিসের বণিকরা বড় অংকের লেনদেনের জন্য এক ধরনের রূপার বারের ব্যবহার করা শুরু করে। প্রায় একই সময়ে ভেনিসের বণিকরা তাদের ব্যাংকগুলোকে অর্থ প্রদানের নির্দেশ দিতে এক ধরনের কাগজের বিল ব্যবহার করা শুরু করে। ভেনিসের বণিকরা ওই সময়ে যেই জায়গাগুোতে তাদের প্রতিনিধি অফিস পরিচালনা করতো সেখানে তারা চিহ্নিত রৌপ্য বার ব্যবহার করতো। বাইজেন্টাইন সাম্রাজ্য এবং বলকান অঞ্চলের বেশ কয়েকটি রাজ্য এবং কিভান রুসও বড় অংকের লেনদেনের অর্থ প্রদানের জন্য চিহ্নিত রূপার বার ব্যবহার করেছিল। বিশ্ব অর্থনীতির বিকাশ এবং রৌপ্য সরবরাহ বৃদ্ধির সাথে সাথে মুদ্রার আকার বড় হতে থাকে। ১৫ শতক থেকে আন্তর্জাতিক অর্থ প্রদানের জন্য একটি আদর্শ মুদ্রা তৈরি করা হয়।
ইউরোপে কাগজের মুদ্রার ব্যবহার শুরু করার প্রায় ৫০০ বছর আগে তাং রাজবংশের আমলে চীনে প্রথম কাগজের মুদ্রা ব্যবহৃত হয়েছিল। ১৩ শতকে মার্কো পোলো চীন সফরের সময় অবাক হয়েছিলেন যে ওই সময়ে মানুষ লেনদেনের জন্য রৌপ্য বা সোনার তৈরি মূল্যবান মুদ্রার পরিবর্তে কাগজের অর্থের ব্যবহার করে। মার্কো পোলো বিস্তৃতভাবে ব্যাখ্যা করেন কীভাবে গ্রেট কান কাগজের অর্থ তৈরি করতে তুঁত গাছের একটি অংশ ব্যবহার করেছিল এবং সেই সাথে এটিকে প্রমাণীকরণের জন্য কাগজে ছাপ দেওয়ার জন্য একটি সিল ব্যবহার করা হয়েছিল। মার্কো পোলো সেই সময়ে অর্থ জালিয়াতির সুযোগ সম্পর্কেও তুলে ধরেন এবং জালিয়াতির শাস্তি হিসেবে মৃত্যুদণ্ডর কথা উল্লেখ করেন। ১৭ শতকের দিকে মূল্যবান ধাতুর অভাবের কারণে ইউরোপীয় দেশগুলি কাগজের অর্থ ব্যবহার করতে শুরু করে। এর ফলে অর্ম্থনীতিতে কম মুদ্রা তৈরি হয় এবং প্রচলন কম হয়। প্রথমদিকে, এটি ইউরোপীয় উপনিবেশগুলিতে সর্বাধিক জনপ্রিয় ছিল। কিন্তু, ১৮ শতকের দিকে সিলন এবং এসেকুইবো, ডেমেররা এবং বারবিসের সীমান্তবর্তী উপনিবেশগুলিতে কাগজের তীব্র সংকট তৈরি হয়েছিল। জন ল ব্যাংকনোট তৈরির ক্ষেত্রে ব্যাংক রয়্যালের সাথে অগ্রণী ভুমিকা পালন করেছিলেন।
থাম্ব| ঐতিহ্যবাহী ছিদ্রযুক্ত চীনা মুদ্রা যেটি নগদ হিসাবেও পরিচিত। কাগজের নগদ অর্থ তৈরি করার ক্ষমতা ছিল প্রদেশগুলোর হতে, ফলে মুদ্রা সরবরাহ নিয়ন্ত্রণের মাধ্যমে মুদ্রাস্ফীতি নিয়ন্ত্রন করা সহজ ছিল। ১৮১৬ থেকে মুদ্রাগুলি সাধারণত টোকেন মানি হয়ে ওঠে, যদিও কিছু বড় রৌপ্য এবং সোনার মুদ্রা ১৯২৭ সাল পর্যন্ত স্ট্যান্ডার্ড মুদ্রা হিসেবে প্রচলিত ছিল। প্রথম বিশ্বযুদ্ধে স্ট্যান্ডার্ড কয়েন অনেকাংশে অদৃশ্য হয়ে যায়। পরবর্তীকালে, মানসম্মত স্বর্ণমুদ্রা, প্রধানত ব্রিটিশ সার্বভৌম, এখনও উপনিবেশ এবং স্বল্প উন্নত অর্থনীতিতে ব্যবহার করা হয় এবং ১৭৮০ সালের রৌপ্য মুদ্রা মারিয়া থেরেসা থ্যালার ১৯৪৬ সাল পর্যন্ত পূর্ব এশিয়ার দেশগুলির জন্য বাণিজ্য মুদ্রা হিসাবে ব্যাবহার করা হয় এবং সম্ভবত পরবর্তীকলে আরও অনেকদিন স্থানীয়ভাবে ওই মুদ্রা ব্যবহার করা হয়।
অর্থ সরবরাহের বা মূল্য পরিশোধের মাধ্যম হিসেবে নগদের ব্যবহার দিন দিন সংকীর্ণ হয়ে পরে। যেসব লোকেরা কার্ড বা ডিজিটাল মুদ্রা ব্যবহার নিয়ে আগ্রহী নয় কেবল তারা এবং অন্যান্য কিছু ক্ষেত্রে ছোট ছোট মূল্য পরিশোধের জন্য নগদ ব্যবহৃত হচ্ছে। গবেষণায় দেখা গেছে যে ডেবিট কার্ডের ব্যবহার বৃদ্ধির সাথে সাথে নগদের চাহিদা হ্রাস পাচ্ছে।
নগদহীন পরিশোধ ব্যবস্থা
নগদহীন পরিশোধ ব্যবস্থা হচ্ছে এমন একটি ব্যবস্থা যেখানে সমস্ত আর্থিক লেনদেন নগদ (ভৌত ব্যাংকনোট এবং কয়েন) এর পরিবর্তে "ডিজিটাল" ব্যবস্থার (ডেবিট এবং ক্রেডিট কার্ড) মাধ্যমে পরিচালিত হয়। নগদহীন সমাজ মানব সভ্যতার শুরু থেকেই ইতিহাসের একটি অংশ হয়ে আছে। প্রাচীনকালে বিভিন্ন ধরনের বাণিজ্য লেনদেন পরিচালনা করার জন্য বিনিময় প্রথা এবং বিনিময়ের অন্যান্য পদ্ধতি ব্যবহার করা হতো। বর্তমানে বিশ্বের প্রায় সব দেশেই নগদহীন পরিশোধ ব্যবস্থা চালু আছে। অন্যদিকে নগদ অর্থের ব্যবহার দিন দিন কমে যাচ্ছে। যদিও নগদ অর্থের প্রচলন ধরে রাখতে বিভিন্ন দেশের সরকার আইন করে দেশের ব্যাংকগুলোকে নদগ লেনদেনের বাধ্যবাধকতা দিয়েছে।
ডিজিটাল এবং ভার্চুয়াল মুদ্রা
ডিজিটাল মুদ্রা হল এক ধরনের বৈদ্যুতিন ব্যবস্থা যেখানে জনসাধারণের আর্থিক লেনদেনের নিরাপত্তা নিশ্চিত করে বৈদ্যুতিন মাধ্যমে অর্থ স্থানান্তর করা হয় এবং মজুত রাখা হয়। এই ব্যবস্থায় উন্নত প্রযুক্তি ব্যবহার করা হয়। এখানে ব্লকচেইনের মত প্রযুক্তি ব্যবহার করা হয়। ডিজিটাল মুদ্রার পরিচালনার নিয়ন্ত্রণ সাধারনত কেন্দ্রীয় ব্যাংক বা আর্থিক কর্তৃপক্ষর হতে থাকে। অন্যদিকে, ভার্চুয়াল মুদ্রা হল মূল্যের একটি ডিজিটাল উপস্থাপনা যা কেন্দ্রীয় ব্যাংক বা আর্থিক কর্তৃপক্ষ দ্বারা জারি করা হয় না বা নিয়ন্ত্রিত হয় না, যেমন বিটকয়েন।
২০১২ সালে সুইডেনের কেন্দ্রীয় ব্যাংক, নগদের বিকল্প হিসাবে ডিজিটাল মুদ্রার সম্ভাব্যতা এবং সুযোগ সুবিধা যাচাই সম্পর্কিত বিশ্লেষণধর্মী রিপোর্ট প্রকাশ করে। ২০১৯ সালে সুইডিশ সরকার ভৌত বা নগদ সুইডিশ ক্রোনার বিকল্প হিসেবে ই-ক্রোনা চালুর জন্য গবেষণা করে। ওই গবেষণার উদ্দেশ্য ছিল নগদের পরিবর্তে ই-ক্রনা প্রচলনের ফলে অর্থনীতিতে কি প্রভাব পড়বে। যদিও, ই-ক্রোনা চালু করার বিষয়ে এখনও কোনো সিদ্ধান্ত নেওয়া হয়নি।
নগরদেবলে
নগরদেবলে (Nagardeole) ভারতের মহারাষ্ট্র রাজ্যের আহমেদনগর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নগরদেবলে শহরের জনসংখ্যা হল ১৩,৭১৫ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১৩% হল ৬ বছর বা তার কম বয়সী।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে নগরদেবলের সাক্ষরতার হার বেশি।
শান্তির বাজার রেলওয়ে স্টেশন
শান্তির বাজার রেলওয়ে স্টেশন হল শান্তিরবাজার, দক্ষিণ ত্রিপুরা জেলা, ত্রিপুরা রাজ্য, ভারতের একটি রেলওয়ে স্টেশন।
এর কোড SNTBR। এটি শান্তিরবাজার শহরকে পরিসেবা প্রদান করে যা প্রায় ৩ কিলোমিটার স্টেশন থেকে পূর্বে অবস্থিত। স্টেশনটি আগরতলা-সাব্রুম রেল সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে।আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
আরো দেখুন
বাংলাদেশের রেলওয়ে স্টেশনের তালিকা
এগরা বিধানসভা কেন্দ্র
এগরা (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৮ নং এগরা বিধানসভা কেন্দ্রটি এগরা পৌরসভা, এগরা-১ সমষ্টি উন্নয়ন ব্লক এবং বাসুদেবপুর, দেশবন্ধু, দুবদা, মঞ্জুশ্রী, পানিপারুল, সর্বাদয় এবং বিবেকানন্দ গ্রাম পঞ্চায়েত গুলি এগরা-২ সমষ্টি উন্নয়ন ব্লক এর অন্তর্গত।
এগরা বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত। এটি পূর্বে কন্টাই লোকসভা কেন্দ্র এর অন্তর্গত ছিল।
২০০৯ উপনির্বাচন
১৬ই মে ২০০৯ সালে উপনির্বাচনে শ্রীরামপুর কেন্দ্রে তৃণমূল কংগ্রেসের বিধায়ক শিশির অধিকারী পদত্যাগের কারণে কাঁথি লোকসভা কেন্দ্র এ ভারতীয় সংসদ পদে নির্বাচিত হন।
১৯৫৭-১৯৭২
১৯৭২ সালে কংগ্রেসের খান শামসুল আলম জয়ী হন। পিএসপি এর প্রবোধ চন্দ্র সিনহা ১৯৭১ সালে জয়ী হন। পিএসপি এর বিভূতি পাহাড়ি ১৯৬৯ ও ১৯৬৭ সালে জয়ী হন। কংগ্রেসের ঋষিকেশ চক্রবর্তী ১৯৬২ সালে জয়ী হন। ১৯৫৭ সালে পিএসপি এর ভূবন চন্দ্র কর মহাপাত্র জয়ী হন।
ইন্টারন্যাশনাল জার্নাল অফ হিন্দু স্টাডিজ
দ্য ইন্টারন্যাশনাল জার্নাল অফ হিন্দু স্টাডিজ হলো স্প্রিঙ্গার সায়েন্স+বিজনেস মিডিয়া দ্বারা প্রকাশিত একটি সমকক্ষ-পর্যালোচিত একাডেমিক জার্নাল । প্রধান সম্পাদক হলেন সুশীল মিত্তল ( জেমস ম্যাডিসন বিশ্ববিদ্যালয় )।  জার্নালটি ১৯৯৭ সালে প্রতিষ্ঠিত হয়েছিল এবং ত্রিবার্ষিকভাবে প্রদর্শিত হয় ।
ব্যাপ্তি
জার্নালটি সুপ্রতিষ্ঠিত বিষয় থেকে অবহেলিত এলাকায় নতুন কাজকে উৎসাহিত করা পর্যন্ত হিন্দু অধ্যয়নের সমস্ত দিক কভার করে। জার্নাল সমালোচনামূলক অনুসন্ধান, হারমেনিউটিকাল ব্যাখ্যামূলক প্রস্তাব, এবং হিন্দু ঐতিহ্যের সমস্ত দিকগুলির ঐতিহাসিক তদন্ত সমর্থন করে। তুলনামূলক এবং তাত্ত্বিক নিবন্ধগুলি মানবিক এবং সামাজিক বিজ্ঞানের একটি বিস্তৃত পরিসরে বিস্তৃত।
দিল্লি–গুরুগ্রাম এক্সপ্রেসওয়ে
দিল্লি–গুরগ্রাম এক্সপ্রেসওয়ে (दिल्ली गुरुग्राम एक्सप्रेसवे) ভারতের রাজধানী শহর দিল্লির সঙ্গে দিল্লির উপশহর গুরুগ্রামকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার। এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মানে খরচ হয়েছে ১০ বিলিয়ন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে। এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।
মুহাম্মদ আলী
মুহাম্মদ আলী (Muhammad Ali, ; জন্ম নাম ক্যাসিয়াস মার্সেলাস ক্লে জুনিয়র Cassius Marcellus Clay, Jr.; ১৭ জানুয়ারি ১৯৪২ –৩ জুন ২০১৬) একজন মার্কিন পেশাদার মুষ্টিযোদ্ধা ছিলেন, সাধারণভাবে যাকে ক্রীড়ার ইতিহাসে সবচেয়ে গুরুত্বপূর্ণ হেভিওয়েট হিসেবে গণ্য করা হয়ে থাকে। ক্রীড়াজীবনের শুরুর দিকে আলী রিংয়ের ভেতরে ও বাইরে একজন অনুপ্রেরণাদায়ক ও বিতর্কিত ব্যক্তি হিসেবে পরিচিত ছিলেন। স্পোর্টস ইলাস্ট্রেটেড তাকে শতাব্দীর সেরা খেলোয়াড় ও বিবিসি তাকে শতাব্দীর সেরা ক্রীড়াব্যক্তিত্ব হিসেবে সম্মানিত করেছে।
ক্লে ১২ বছর বয়সে প্রশিক্ষণ শুরু করেন। ১৯৬৪ খ্রিষ্টাব্দে ২২ বছর বয়সে তিনি সনি লিস্টনকে পরাজিত করে বিশ্ব হেভিওয়েট চ্যাম্পিয়নশিপ জিতে নেন। ফেব্রুয়ারি ২৫ থেকে সেপ্টেম্বর ১৯ পর্যন্ত তিনি অবিতর্কিত হেভিওয়েট বক্সিং চ্যাম্পিয়ন হিসেবে সম্মান পান। এর কয়েকদিন পরে, তিনি নেশন অব ইসলামে যোগদান করে তার নাম পরিবর্তন করেন। ১৯৭৫ খ্রিষ্টাব্দে তিনি সুন্নি ইসলামে ধর্মান্তরিত হন।
১৯৬৭ খ্রিষ্টাব্দে, আলী তার ধর্মীয় বিশ্বাস ও ভিয়েতনাম যুদ্ধে আমেরিকার অংশগ্রহণের বিরোধিতার কারণে মার্কিন সেনাবাহিনীতে বাধ্যতামূলক যোগদান করতে অস্বীকৃত হন। এর কয়েকদিন পরে তাকে এই কারণে দোষী সাব্যস্ত করে তার বক্সিং উপাধি কেরে নেওয়া হয়। তিনি তার জীবনের সেরা সময়ে পরবর্তী চার বছর কোন ধরনের বক্সিং প্রতিযোগিয়ায় নামতে পারেননি। ১৯৭১ খ্রিষ্টাব্দে তাঁর আপীল সুপ্রিম কোর্টে পেশ হয়, যেখানে তার বিরুদ্ধে অভিযোগ সরিয়ে নেওয়া হয়। যুদ্ধের বিরুদ্ধে আলীর বিবেকজনিত কার্যকলাপ তাকে সংস্কৃতি বিরোধী প্রজন্মের নিকট শ্রদ্ধার পাত্র করে তোলে। বক্সিং জগতে ফিরে এসে আলী ১৯৭৪ ও ১৯৭৮ খ্রিষ্টাব্দে আবার বিশ্ব হেভিওয়েট চ্যাম্পিয়নশিপ জিতে নেন।
পেশাদার কুস্তিগীর জর্জ ওয়েগনার দ্বারা অনুপ্রাণিত  আলী বক্সিং-এর সঙ্গে সম্পর্কহীন বিভিন্ন বিতর্কিত বিষয়ে সাংবাদিক সম্মেলন ও সাক্ষাতকারে স্পষ্ট মতামত জানাতে দ্বিধা করতেন না।  আলী শ্বেতাঙ্গ আমেরিকানদের বিরোধিতা করে আফ্রিকান আমেরিকান ক্রীড়াজগতের অবস্থান পরিবর্তন করতে সক্ষম হন।
২০১৬ খ্রিষ্টাব্দের ৩রা জুন, শ্বাসনালীর সংক্রমণে অ্যারিজোনায় মুহাম্মদ আলী মৃত্যুবরণ করেন।
প্রথম জীবন
মুহাম্মদ আলী জানুয়ারি ১৭, ১৯৪২ সালে জন্মগ্রহণ করেন। তার পিতা ক্লে সিনিয়র সাইনবোর্ড এবং বিলবোর্ড রঙ করতেন এবং মা ওডিসা গ্র্যাডি ক্লে একজন গৃহিনী ছিলেন। যদিও ক্লে সিনিয়র একজন মেথডিস্ট ছিলেন কিন্তু তার সন্তানদের বাপ্টিস্টে নিতে তার স্ত্রীকে অনুমতি দিতেন। ক্যাসিয়াস মার্সেলাস ক্লে জুনিয়র ১৯৪২ খ্রিষ্টাব্দের ১৭ই জান্যারি মার্কিন যুক্তরাষ্ট্রের কেন্টাকির লুইভিলাতে জন্মগ্রহণ করেন। দুই ভাইয়ের বড় ক্লের নামকরণ তার পিতা ক্যাসিয়াস মার্সেলাস ক্লে সিনিয়রের নামে করা হয়, যার নাম একই নামের একজন উনবিংশ শতাব্দীর মার্কিন রাজনীতিবিদের সম্মানে রাখা হয়েছিল। ক্লের পিতামহ ও পিতামহীর নাম ছিল জন ক্লে ও সালি অ্যানা ক্লে। ক্লের ভগিনী ইভার বয়ান অনুযায়ী সালি মাদাগাস্কারের অধিবাসী ছিলেন। ক্লের পিতা একজন রংমিস্ত্রি ছিলেন, এবং তার মাতা ওডেসা গ্রেডি ক্লে একজন গৃহপত্নী ছিলেন। সিনিয়র ক্লে প্রাক-গৃহযুদ্ধের দক্ষিণাংশের একজন আফ্রিকান আমেরিকান ক্রীতদাসের বংশধর ছিলেন।
লুইভিলার পুলিস অফিসার তথা বক্সিং প্রশিক্ষক জো মার্টিন ক্লেকে প্রথম বক্সিং শিখতে বলেন, যখন তিনি বারো বছরের ক্লেকে একজন সাইকেল চোরের সঙ্গে মারপিট করতে দেখেন। এর পরবর্তী চার বছর বক্সিং কাটম্যান চাক বোডাক তাকে প্রশিক্ষণ দেন।
ক্লে ১৯৫৪ খ্রিষ্টাব্দে প্রথম অপেশাদার বক্সিং প্রতিযোগিতায় নামেন। তিনি ছয়বার কেন্টাকি গোল্ডেন গ্লাভস উপাধি, দুইবার জাতীয় গোল্ডেন গ্লাভস উপাধি, একবার অ্যামেচার অ্যাথলেটিক ইউনিয়ন জাতীয় উপাধি এবং রোমে অনুষ্ঠিত ১৯৬০ গ্রীষ্মকালীন অলিম্পিকে বক্সিং প্রতিযোগিতায় লাইট হেভিওয়েট বিভাগে স্বর্ণপদক লাভ করেন। অপেশাদার বক্সিং প্রতিযোগিতায় ক্লে ১০০ বার জেতেন ও মাত্র পাঁচ বার পরাজিত হন।
প্রথমদিকের লড়াই
ক্লে ১৯৬০ খ্রিষ্টাব্দের ২৯শে অক্টোবর পেশাদার বক্সিং প্রতিযোগিতায় প্রথম বারের জন্য অংশ নেন এবং টানি হানসাকারকে ছয় রাউন্ডে পরাজিত করেন। বাসন মাজা ও ঝাঁট দেওয়ার মত কাজ করতে অস্বীকৃত হয়ে ১৯৬০ খ্রিষ্টাব্দে ক্লে তার প্রশিক্ষক আর্চি মুরকে ত্যাগ করেন। এরপর তিনি অ্যাঞ্জেলো ডান্ডিকে প্রশিক্ষক হিসেবে নিয়োগ করেন। এই সময় তিনি সুগার রে রবিনসনকে ম্যানেজার হিসেবে চেয়ে প্রত্যাখ্যাত হন।.
এরপর থেকে ১৯৬৩ খ্রিষ্টাব্দের শেষার্ধ পর্যন্ত ক্লে ১৯-০ জয়ের রেকর্ড করেন যার মধ্যে ১৫টি জয় নকআউটের মাধ্যমে ঘটে। এই সময় তিনি টনি এস্পার্তি, জিম রবিনসন, ডনি ফ্লীম্যান, আলোঞ্জো জনসন, জর্জ লোগান, উইলি বেসমানফ, ল্যামার ক্লার্ক, ডগ জোন্স, হেনরি কুপার ইত্যাদি মুষ্টিযোদ্ধাদের পরাজিত করেন। ১৯৬২ খ্রিষ্টাব্দে ক্লে আর্চি মুরকেও পরাজিত করেন। প্রথম দিককার এই লড়াইগুলিতে ক্লেকে বেশ কয়েক বার সমস্যার সম্মুখীন হতে হয়েছে। হেনরি কুপারের সঙ্গে লড়াইয়ে ক্লে চতুর্থ রাউন্ডে কুপারের হুকে মাটিতে পড়ে যান, কিন্তু সঠিক সময়ে ঘণ্টার আওয়াজে বেঁচে যান। ১৯৬৩ খ্রিষ্টাব্দের ১৩ই মার্চ নিউ ইয়র্কের ম্যাডিসন স্কয়ার গার্ডেনে ডগ জোন্সের সঙ্গে লড়াই এই সময় তার জীবনের কঠিনতম লড়াই ছিল। প্রতিটি লড়াইয়ের শুরুতে ক্লে তার প্রতিপক্ষকে তুচ্ছতাচ্ছিল্য করতেন ও নিজের ক্ষমতার দম্ভ করতেন। তার এই আচরণ বহু দর্শকদের মনে ক্রোধের সঞ্চার করত।
ক্যাসিয়াস ক্লে হলেন মোহাম্মদ আলি
শিরোপা জয় করার পর তিনি দ্রুত খ্যাতির শীর্ষে পৌছে যান। এ সময় তিনি ঘোষণা দেন তিনি নেশন অফ মুসলিম(Nation of Muslim) গোত্রের সদস্য। তার নাম রাখা হয় ক্যাসিয়াস এক্স, কারণ তিনি মনে করতেন তার পদবী দাসত্বের পরিচায়ক। এর কিছুদিন পর গোত্র প্রধান সাংবাদিকদের কাছে তাকে মোহাম্মদ আলি বলে পরিচয় করিয়ে দেন|কথিত আছে তিনি সুন্নী সুফি শায়খ হিশাম কাব্বানীর হাতে মুরিদ হন.
ভিয়েতনাম যুদ্ধে যেতে অস্বীকার
১৯৬৪ সালে তিনি সৈনিক জীবনে প্রবেশ করতে ব্যার্থ হন পরীক্ষায় অনুত্তীর্ন হওয়ার কারণে। ১৯৬৬ সালে তিনি উত্তীর্ণ হন। তিনি ভিয়েতনাম যুদ্ধে যেতে অস্বীকার করেন। তিনি বলেন যে কোরআন যুদ্ধ সমর্থন করে না। আল্লাহ বা নবীর নির্দেশ ছাড়া তিনি যুদ্ধে যাবেন না। কোন ভিয়েতকং এর সাথে তার বিরোধ নেই, তারা কেউ তাকে কালো বলে গালিও দেয়নি। তিনি ক্যাসিয়াস ক্লে বলে পরিচিত হতে চাননি, এ কারণে তিনি ১৯৬৬ সালে আমেরিকায় লড়াই এ অংশ নিতে পারেননি।
১৯৬৫ সালে লিস্টন এর সাথে ফিরতি ম্যাচের পর ১৯৬৭ সালে যরা ফলির সাথে ম্যাচের মধ্যে তিনি ৯ বার শিরোপা রক্ষার লড়াইএ নামেন। খুব কম বক্সারই এত কম সময়ে এত বেশি বার লড়াই করেন। তার জীবনের একটি অন্যতঅম কঠিন লড়াইএ তিনি ১২ রাউন্ডে জয় লাভ করেন। আলি ১৯৬৬ সালে আমিরিকায় ফিরে এসে ক্লিভলান্ড উইলিয়ামস এর সাথে লড়াই করেন। এটি তার সেরা ম্যাচগুলোর একটি যেটিতে তিনি ৩ রাউন্ডে জিতেন। ১৯৬৭ সালে তিনি হিউস্টন এর একটি রিং এ এরনি তেরেল এর সাথে ল্রড়াই এ নামেন। তেরেল তাকে ম্যাচ এর আগে ক্লে বলে অপমান করেন। আলি তাকে সঠিক শাস্তি দেয়ার মনস্থির করেন। ১৫ রাউণ্ডের এ লড়াইএ তিনি তাকে রক্তাক্ত করেন, অনেকে মনে করেন যে আলি ইচ্ছা করে লড়াই আগে শেষ করেননি। ১৯৬৭ সালে তিনি ৩ বছরের জন্য নিষিদ্ধ হন যুদ্ধে না যাওয়ার কারণে। ১৯৭০ সালে সুপ্রিম কোর্টের নির্দেশে তিনি লড়াইএ ফিরে আসতে সমর্থ হন।
শতাব্দীর সেরা লড়াই
মার্চ ১৯৭১ সালে আলি জো ফ্রেজিয়ারের মুখোমুখি হন যা 'শতাব্দীর সেরা লড়াই' হিসাবে পরিচিত। বহুল আলোচিত এ লড়াইটি ছিলো দুই মহাবীরের লড়াই যা সকলকে শিহরিত করে। জো ফ্রেজিয়ার খেলায় জয়লাভ করেন ও আলি প্রথমবারের মত পরাজিত হন। ১৯৭৪ সালের ফিরতি লড়াইয়ে তিনি অবশ্য শিরোপা পুণরুদ্ধার করেন।
রাম্বেল ইন দ্যা জাংগল
তিনি ১৯৭৪ সালের অক্টোবারে জর্জ ফোরম্যান এর সাথে লড়াই এ নামেন যা রাম্বেল ইন দ্যা জাংগল বলে পরিচিত। আলির ঘোর সমর্থকরাও এতে আলির সম্ভাবনা দেখেননি। ফোরম্যান ও নর্টন আলির সাথে প্রবলভাবে লড়াই করেন ও জর্জ তাদের ২ রাউণ্ডে পরাজিত করেন। ফোরম্যান ৪০ টির মধ্যে ৩৭ টি লড়াই নকআউটে জিতেন ৩ রাঊণ্ডের মধ্যে। আলি এ ব্যাপারটিকে কাজে লাগাতে চাইলেন। সবাই ভেবেছিলো তিনি ক্ষিপ্রতার সাথে লড়াই করবেন, কিন্তু তিনি দূরে দূরে থাকতে লাগলেন। ফোরম্যানকে তিনি আক্রমণ করতে আমন্ত্রন করলেন। তার উদ্দেশ্য ছিল তাকে ক্লান্ত করে দেয়া। ৮ম রাউন্ডে তিনি তার সুযোগ পেয়ে গেলেন ও ফোরম্যানকে নকআউট করলেন।
ইসলাম গ্রহণ
১৯৭৫ সালে তিনি ইসলাম ধর্ম গ্রহণ করেন। তার মতে এ জন্য ভূমিকা রাখেন নেশন অব ইসলাম এর প্রধান ডব্লু. ডি. মুহাম্মদ।
১৯৭৫ সালে আলি লড়াই করেন ফ্রেজিয়ার এর সাথে। দুজন বীরের এ লড়াইয়ের জন্য সকলে খুবই উত্তেজিত ছিল। ১৪ রাউণ্ডের শেষে ফ্রেজিয়ার এর কোচ তাকে আর লড়াই করতে দেননি কারণ তার এক চোখ বন্ধ হয়ে গিয়েছিল। ফ্রেজিয়ার এর কিছুদিন পরই অবসর গ্রহণ করেন। ১৯৭৮ সালের এক লড়াইয়ে তিনি ১৯৭৬ এর অলিম্পিক মেডালিস্ট লিয়ন স্পিংক্স এর কাছে খেতাব হারান। তিনিই প্রথম যিনি একজন অপেশাদার এর কাছে হেরেছিলেন। ১৯৭৯ তিনি অবসর গ্রহণ করেন।
অবসর গ্রহণ
তবে তিনি ১৯৮০ সালে ফিরে আসেন ল্যারি হোমস এর কাছ থেকে শিরোপা ছিনিয়ে নিতে। ল্যারি ছিলেন তার শিষ্য তাই সকলেই লড়াইটি নিয়ে আগ্রহী ছিল। ১১ রাউন্ড পর আলি পরাজিত হন। পরে জানা যায় মস্তিস্কে মারাত্বক ত্রুটি ধরা পরেছে। তার মস্তিষ্ক ফুটো হয়ে গিয়েছিল। পরে তিনি ১৯৮১ সালে অবসর গ্রহণ করেন(৫৬ জয় ৩৭টি নকআউটে ৫ পরাজয়)। তিনি "সর্বকালের সেরা" বক্সার।
পেশাদার বক্সিং রেকর্ড
For WBC World Heavyweight title. Vacated WBA title on 1979-09-06. Retained WBC, WBA The Ring & Lineal Heavyweight titles. Won WBC, WBA, The Ring & Lineal Heavyweight titles. Retained NABF Heavyweight title, vacated later in 1974. Lost The Ring & Lineal Heavyweight titles. For WBA & WBC World Heavyweight titles. Stripped of titles on April 28, 1967. Won WBA title. Retained WBC, The Ring & Lineal Heavyweight titles. Won WBA, WBC, The Ring & Lineal Heavyweight titles; Stripped of WBA title on June 19, 1964.
আলীর বাংলাদেশ সফর
১৯৭৮ সালের ১৯ ফেব্রুয়ারি একটি বিদেশি সংস্থা ৫ দিনের সফরে তাকে ঢাকায় এনেছিল। সে সময় তার সফর সঙ্গী ছিলেন তার দ্বিতীয় স্ত্রী ওই সময়ের বিখ্যাত মডেল ভেরোনিকা পরশে, মেয়ে লায়লা আলী, ভাই, বাবা ও মা। একবার কিংবদন্তি বক্সার মোহাম্মদ আলীর সঙ্গে বাংলাদেশের হয়ে কোনো আন্তর্জাতিক প্রতিযোগিতায় প্রথম পদকজয়ী বক্সার আবদুল হালিম একই রিংয়ে নেমেছিলেন। তবে সেদিন আবদুল হালিমকে নকআউট করেননি তিনবারের বিশ্বচ্যাম্পিয়ন মোহাম্মদ আলী। তিনি আরও ছোট কাউকে চেয়েছিলেন তার সাথে মজা করার জন্য,তখন বাংলাদেশের জুনিয়র বক্সিং চ্যাম্পিয়ন ১২ বছর বয়সী গিয়াস উদ্দিন তার সাথে বক্সিং খেলার সুযোগ পান। সেই সফরে বাংলাদেশ সরকার তাকে সম্মান সূচক নাগরিকত্ব প্রদান করে। পল্টনের বক্সিং স্টেডিয়ামকে তার নামে নামকরণ করা হয়।
মৃত্যু
১৯৮০ সালে তিনি পারকিন্সন্স রোগে (en:parkinson’s disease) আক্রান্ত হন। তাকে যখন বলা হয় তিনি তার রোগের জন্য বক্সিংকে দায়ী করেন কিনা, তিনি বলেন বক্সিং না করলে এত বিখ্যাত হতেন না। অবসরের পরে তিনি তার জীবনকে মানবতার কল্যাণে উৎসর্গ করেছিলেন। বিশ্বশান্তি প্রতিষ্ঠার লক্ষ্যে তিনি নিরলসভাবে কাজ করে গেছেন। ৩২ বছর পারকিনসন্স রোগে ভোগার পর ০৩ জুন, ২০১৬ তে ৭৪ বছর বয়সে মারা যান তিনি।
সামোয়া জাতীয় অনূর্ধ্ব-২০ ফুটবল দল
সামোয়া জাতীয় অনূর্ধ্ব-২০ ফুটবল দল (Samoa national under-20 football team; যা সামোয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে সামোয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম সামোয়ার ফুটবলের সর্বোচ্চ নিয়ন্ত্রক সংস্থা সামোয়া ফুটবল ফেডারেশন দ্বারা নিয়ন্ত্রিত হয়। ১৯৮৮ সালের ৩রা সেপ্টেম্বর তারিখে, সামোয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত পাপুয়া নিউগিনি অনূর্ধ্ব-২০ দলের বিরুদ্ধে উক্ত ম্যাচে তারা ০–৫ গোলের ব্যবধানে পরাজিত হয়েছিল।
৩,৫০০ ধারণক্ষমতাবিশিষ্ট আপিয়া জাতীয় ফুটবল স্টেডিয়ামে মানুমেয়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সামোয়ার রাজধানী আপিয়ায় অবস্থিত। বর্তমানে এই দলের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ভালেরিও রাক্কুয়লিয়া এবং অধিনায়কের দায়িত্ব পালন করছেন গ্লেনফিল্ড রোভার্সের রক্ষণভাগের খেলোয়াড় হারলেন রাসেল।
সামোয়া অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, ওএফসি অনূর্ধ্ব-২০ চ্যাম্পিয়নশিপে সামোয়া অনূর্ধ্ব-২০ এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে ২০০১ ওএফসি অনূর্ধ্ব-২০ চ্যাম্পিয়নশিপের গ্রুপ পর্বে অংশগ্রহণ করা, যেখানে তারা শুধুমাত্র ৬ অর্জন করতে সক্ষম হয়েছিল।
কিস কিস ব্যাং ব্যাং
কিস কিস ব্যাং ব্যাং হলো ২০০৫ সালে মুক্তি পাওয়া আমেরিকান নব্য নোয়ার তিক্ত হাস্যরসাত্মকধর্মী অপরাধমূলক চলচ্চিত্র যেটি রচনা এবং পরিচালনা করেছেন শেন ব্ল্যাক (তার চলচ্চিত্র অভিষেক), এবং এতে অভিনয় করেছেন রবার্ট ডাউনি জুনিয়র, ভাল কিলমার, মিশেল মোনাঘান এবং করবিন বার্নসেন। এর চিত্রনাট্য আংশিকভাবস ব্রেট হালিডে এর বডিস আর হোয়াইর ইউ ফাইন্ড দেম (১৯৪১) এর উপর ভিত্তি করে নির্মিত। চলচ্চিত্রটি প্রযোজনা করেছেন জোয়েল সিলভার সাথে ছিল সুসান লেভিন এবং এক্সিকিউটিভ প্রযোজক স্টিভ রিচার্ডস।
লস অ্যাঞ্জেলস এ ফেব্রুয়ারি ২৪ থেকে মে ৩, ২০০৪ পর্যন্ত এর চলচ্চিত্রায়ন হয়। চলচ্চিত্রটি মে ১৪, ২০০৫ সালে কান চলচ্চিত্র উৎসবে অভিষেক ঘটায়। এবং যুক্তরাষ্ট্রে অক্টোবর ২১, ২০০৫ এ মুক্তি পায়। এটি ইতিবাচক সাড়া পায় এবং বিশ্বব্যাপী $১৫ মিলিয়ন আয় করে।
গল্প সারসংক্ষেপ
ছোটখাটো অপরাধী হ্যারি লকহার্ট পুলিশ থেকে বাঁচতে ভুল করে একটি চলচ্চিত্রের অডিশনে ঢুকে পড়ে। তিনি চলচ্চিত্রটি পেয়ে যান এবং হলিউডে পাড়ি জমান। সেখানে সে একটি হত্যার ষড়যন্ত্রের সাথে জড়িয়ে পড়ে তার ছোটবেলার বান্ধবী হারমনি লেন এবং প্রাইভেট ডিটেকটিভ পেরি ভান শ্রাইক এর সাথে।
মুক্তি
কিস কিস ব্যাং ব্যাং ২০০৫ কান চলচ্চিত্র উৎসব এর জন্য প্রতিযোগিতা করে। অক্টোবর ১৭, ২০০৫ হলিউড ফিল্ম ফেস্টিভ্যাল এ এটি প্রারম্ভিক চলচ্চিত্র হিসেবে চাইনিজ থিয়েটারে মুক্তি পায়। কিস কিস ব্যাং ব্যাং জুন ১৩, ২০০৬ সালে ডিভিডি তে মুক্তি পায়।
বক্স অফিস
চলচ্চিত্রটি যুক্তরাষ্ট্রের অল্প সংখ্যক প্রেক্ষাগৃহে মুক্তি পায় অক্টোবর ২১, ২০০৫ এ। এটি মুক্তির পর থেকে সমালোচকদের থেকে ইতিবাচক সাড়া পাওয়ার ফলে নভেম্বর এর মাঝামাঝি পর্যন্ত প্রতি সপ্তাহেই এর প্রেক্ষাগৃহের সংখ্যা বাড়ানো হয়। জানুয়ারির শুরু পর্যন্ত এটি যুক্তরাষ্ট্রের প্রেক্ষাগৃহ গুলোতে চলতে থাকে। চলচ্চিত্রটি যুক্তরাষ্ট্র থেকে $৪.২ মিলিয়ন আয় করে। কিস কিস ব্যাং ব্যাং যুক্তরাষ্ট্রের বাইরে বিশ্বব্যাপী $১১.৫৪ মিলিয়ন আয় করে। চলচ্চিত্রটির সর্বমোট আয় হয় $১৫.৭৮ মিলিয়ন। ডাউনি বক্স অফিসে কম আয়ের জন্য হতাশ হয়েছিলেন, কিন্তু সে বলে "এটি আয়রন ম্যান চলচ্চিত্রটি তাকে পাইয়ে দিতে সাহায্য করে", তার পারফরম্যান্স দেখে জন ফ্যাব্রু তার প্রতি আগ্রহ দেখায়। আয়রন ম্যান ডাউনি'র ক্যারিয়ার আবার গড়ে তোলে এবং ব্ল্যাক কে আয়রন ম্যান ৩ পরিচালনা করার জন্য নিয়ে আসা হয়।
অভিমান সিংহ বস্ন্যাত
তিনি নেপালের একীভূতকরণের সময় মকওয়ানপুর আক্রমণে অংশ নিয়েছিলেন। তিনি চৈতরিয়া শ্রী কৃষ্ণ শাহের অধীনে অনুগত সেনাপতি হিসাবে চীন-নেপাল যুদ্ধ পরিচালনা করেছিলেন। ১৭৮৮ থেকে ১৭৯২ খ্রিষ্টাব্দে নেপাল দ্বারা তিব্বতে আক্রমণ অভিযানের মধ্য দিয়ে নেপাল ও তিব্বতী সেনার মধ্যে এই যুদ্ধের সূচনা হয়েছিল যা মূলত তিব্বতে পাঠানো নেপালের নিম্নমানের ধাতুনির্মিত মুদ্রা থেকে বাণিজ্যিক বিবাদ থেকে শুরু হয়েছিল। প্রথমদিকে নেপালিরা সাফল্য লাভ করলেও চিং রাজবংশ আসরে নামলে নেপালিরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়েছিল। ওই সময় তিনি তানাহুন রাজ্যকে একীভূত নেপালে নেতৃত্ব ও অধিভুক্ত করেছিলেন।
১৭৯৪ খ্রিস্টাব্দে রাজা রানা বাহাদুর শাহ নেপালি বাহাদুর শাহকে ক্ষমতাচ্যুত করার জন্য সরকার তথা প্রশাসন ভেঙে দিয়েছিল। অভিমান সিংহ বস্ন্যাতের উত্তরসূরি অন্যান্য চার কাজীর মধ্যে কীর্তিমান সিংহ বস্ন্যাত প্রধান বা (মূল) কাজী নিযুক্ত হন। ১৮০০ খ্রিস্টাব্দে (১৮৫৭ বিক্রম সংবৎ) তাকে কিরাতঁ অঞ্চলসমূহ নিয়ে গঠিত অঞ্চলটি অধিগ্রহণের জন্য প্রেরণ করা হয়েছিল। কিরাতঁ অঞ্চলের অন্তর্ভুক্ত ছিলো পল্লো কিরাতঁ (লিম্বুয়ান), বল্লো কিরাতঁ এবং মাঝ কিরাতঁ (খম্বুয়ান), তারপর কালা বাঁজার বলা হয়। এতটুকু বয়সে এই অঞ্চলে প্রেরণ করাটা তার প্রতি একটি বড়রকম অবিচার ছিল, তাছাড়া তিনি তখন মুলকাজী হিসেবে দায়িত্বরত ছিলেন। অভিমান সিংহ ১৮০০ খ্রিস্টাব্দে ছাপ্পান্ন বছর বয়সে মারা যান। সম্ভবত ম্যালেরিয়া জ্বর থেকে তার মৃত্যু হয়েছে বলে জানা যায়।
প্রাথমিক জীবন এবং পরিবার
অভিমান সিংহ বস্ন্যাত ১৭৪৪ খ্রিস্টাব্দে অভিজাত বস্ন্যাত সেনাপতি বডাবীর শিবরাম সিংহ বস্ন্যাতের পরিবারের তৃতীয় পুত্র হিসাবে জন্মগ্রহণ করেছিলেন। শিবরাম সিংহ নেপালকে একীভূতকরণের সময় সাঁগা চৌকের যুদ্ধে ১৮০৩ বিক্রম সংবৎ অর্থাৎ ১৭৪৭ খ্রিস্টাব্দে মারা গিয়েছিলেন। তিনি ছেত্রি পরিবারের অন্তর্ভুক্ত ছিলেন। শিবরাম সিংহের পিতা (অভিমান সিংহের পিতামহ) ছিলেন শ্রীপলি বস্ন্যাত বংশীয় এবং তার মা সুরপ্রভা ছিলেন অভিজাত ব্যক্তি বগলে থাপার কন্যা।
অভিমান সিংহের আরো তিনজন সহোদর ছিল। তান বড় দুই ভাই হলেন কাজী নাহর সিংহ বস্ন্যাত এবং কাজী কেহর সিংহ বস্ন্যাত। তার কনিষ্ঠ ভাই ছিল কাজী ধোকল সিংহ বস্ন্যাত, যিনি কুমুনের গভর্নর হয়েছিলেন এবং তৎকালে বর্তমান নারায়ণহিতি প্রাসাদের প্রথম মালিক ছিলেন।
মাহনুর বালুচ
মাহনুর বালুচ (জন্ম: ১৫ ফেব্রুয়ারি ১৯৭০) হলেন আমেরিকায় জন্মগ্রহণকারী একজন কানাডীয় পাকিস্তানি অভিনেত্রী, চলচ্চিত্র পরিচালক এবং প্রাক্তন মডেল। ১৯৯৩ সালে পিটিভিতে প্রচারিত ধারাবাহিক নাটকমারভির মাধ্যমে তার টেলিভিশনজগতে অভিষেক ঘটে। তিনি তার ফিটনেস এবং পর্দায় তরুণী চেহারার জন্য প্রায়শই সমালোচকদের দ্বারা প্রশংসিত হন।
কর্মজীবন
মাহনুর বালুচ সুপরিচিত ব্র্যান্ডের জন্য টিভি বিজ্ঞাপনে উপস্থিত হয়েছিলেন। ১৯৯৩ সালে তিনি সুলতানা সিদ্দিকী পরিচালিত টিভি ধারাবাহিক (পিটিভি ড্রামা) মারভিতে অভিনয়জীবন শুরু করেছিলেন। তার পরবর্তী ধারাবাহিক ছিল দুসরা আসমান। এই সিরিয়ালে তিনি আবিদ আলির মেয়ের চরিত্রে অভিনয় করেছিলেন।
২০০০ সালে, মাহনুর বালুচ নিজস্ব ধারাবাহিক নাটক পরিচালনা ও প্রযোজনা শুরু করেছিলেন। পরিচালক হিসাবে তাঁর প্রথম ধারাবাহিক ছিল লামহে । পরবর্তীতে তিনি আরও একটি টেলিভিশন ধারাবাহিক পরিচালনা করেছিলেন।
ব্যক্তিগত জীবন
মাহনুর বালুচ ১৫ বছর বয়সে হামিদ সিদ্দিকির সাথে বিবাহ বন্ধনে আবদ্ধ হয়েছিলেন। লায়লা হামিদ নামে তার একটি মেয়ে আছে, যিনি ২০১৫ সালে বিয়ে করেছেন।
মিশিগান বিশ্ববিদ্যালয়
মিশিগান বিশ্ববিদ্যালয় মার্কিন যুক্তরাষ্ট্রের মিশিগান অঙ্গরাজ্যে অবস্থিত একটি সরকারি বিশ্ববিদ্যালয়।
রামি বিদুই
রামি বিদুই (জন্ম: ১৯ ফেব্রুয়ারি ১৯৯০) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব এতোয়েল দু সাহেল এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
কারবালা বিশ্ববিদ্যালয়
কারবালা বিশ্ববিদ্যালয় (جامعـــة كربـــلاء) ইরাকের কারবালা শহরে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০০২ সালে প্রতিষ্ঠিত হয়। এটি উচ্চশিক্ষা ও বৈজ্ঞানিক গবেষণা মন্ত্রণালয় কর্তৃক স্বীকৃত বিশ্ববিদ্যালয়। দেশীয় ক্রমতালিকায় এটি ইরাকের মধ্যে ১৫তম এবং সারা বিশ্বে ৮৭৪৭ তম অবস্থানে আছে।
অবস্থান
কারবালা বিশ্ববিদ্যালয়টি ইরাকের বিখ্যাত কারবালা শহরে অবস্থিত। এর আয়তন প্রায় ১৬ হাজার বর্গমিটার।
অবকাঠামো
বিশ্ববিদ্যালয়ে একাডেমিক ভবন, গবেষণাগার, আবাসিক ভবন, খেলার মাঠ এবং গ্রন্থাগার আছে।
শিক্ষার্থী
কারবালা বিশ্ববিদ্যালয়ে ছাত্র-ছাত্রী উভয়ই পড়াশোনা করে। দেশীয় শিক্ষার্থীদের পাশাপাশি আন্তর্জাতিক শিক্ষার্থীরাও এখানে পড়াশোনা করতে আসে। দেশীয় এবং বিদেশী মিলিয়ে সর্বমোট ১৫ থেকে ২০ হাজার শিক্ষার্থী পড়াশোনা করে।
প্রদত্ত ডিগ্রী
কারবালা বিশ্ববিদ্যালয়ে ডিপ্লোমা, স্নাতক, স্নাতকোত্তর এবং ডক্টরাল ডিগ্রী প্রদান করা হয়।
অধিভুক্ত কলেজ
কারবালা বিশ্ববিদ্যালয়ের অধীনে বেশ কিছু অধুভুক্ত কলেজ রয়েছে।
অনুষদসমূহ
কারবালা বিশ্ববিদ্যালয় বহু-অনুষদভিত্তিক গবেষণা বিশ্ববিদ্যালয় হিসেবে পরিচিত। এখানে নিম্নোক্ত অনুষদগুলো আছে:
এম. আমিনুল ইসলাম
'''এম. আমিনুল ইসলাম''' একজন প্রাক্তন বাংলাদেশী পেশাগত কূটনীতিক।
কর্মজীবন
১৯৯৯ সালে, আমিনুল ইসলাম কানাডায় বাংলাদেশের হাইকমিশনার হিসেবে কানাডা সরকারকে বাংলাদেশের রাষ্ট্রপতি শেখ মুজিবুর রহমানের দণ্ডিত ঘাতক এসএইচএমবি নূর চৌধুরীকে প্রত্যর্পণ করতে বলেন।
টাইটানিয়াম
টাইটানিয়াম একটি মৌলিক পদার্থ যার প্রতীক Ti এবং পারমাণবিক সংখ্যা 22। এর আপেক্ষিক পারমাণবিক ভর 48। এটি পর্যায় সারণী র চতুর্থ পর্যায়ে, চতুর্থ গ্রুপে অবস্থিত। এটি রূপালি রঙের, নিম্ন ঘনত্বের এবং শক্তিশালী অবস্থান্তর ধাতু।
ইতিহাস
উইলিয়াম গ্রেগর ১৭৯১ সালে যুক্তরাজ্যের কর্নওয়ালে সর্বপ্রথম টাইটানিয়াম আবিষ্কার করেন। মার্টিন হেনরিক ক্লাপরথ গ্রিক পুরাণের দেবতা টাইটান এর নামানুসারে এর নামকরণ করেন।
আরো দেখুন
থাম্ব|284x284পিক্সেল|টাইটানিয়ামের দৃশ্যমান বর্ণালী
পেন্টাইন
পেন্টাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত C৫H৮ । পেন্টাইন অবস্থান সমানুতা প্রদর্শন করে। এটার আকৃতি সরল রৈখিক।
পেন্টাইনের ধর্ম
পেন্টাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে পেন্টাইন অণু সৃষ্টি করে।
ভৌত ধর্ম
পেন্টাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
রাসায়নিক বিক্রিয়া
পেন্টানের রাসায়নিক বিক্রিয়া অসম্পৃক্ত হাইড্রোকার্বন পেন্টিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। পেন্টিনের তুলনায় পেন্টানের অসম্পৃক্ততা বেশি। কারণ পেন্টিনে একটি পাই বন্ধন থাকে কিন্তু পেন্টাইনে দুটি পাই বন্ধন থাকে। পেন্টেন বা পেন্টিনের অম্লধর্ম নেই বললেই চলে কিন্ত পেন্টাইন অম্লধর্মী। এর কারণ পেন্টাইন অনুর কার্বন পরমাণুর sp সংকরন  পেন্টাইন পাঁচ ধরনের বিক্রিয়া প্রদর্শন করে।
পেন্টাইনের ব্যবহার
পেন্টাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।
অভঙ্গ
অভঙ্গ (अभंग) হল এক ধরনের ভক্তিমূলক কবিতা। এগুলি হিন্দু দেবতা বিঠোবার স্তুতিতে গাওয়া হয়। "অভঙ্গ" শব্দটির অর্থ "যা অবিচ্ছিন্ন"। এটি কবিতাগুলির সরল ভঙ্গিমার ক্ষেত্রে প্রযোজ্য। ভজন গানের কেন্দ্র অন্তর্মুখী যাত্রা। অন্যদিকে অভঙ্গগুলি সম্প্রদায়গত অভিজ্ঞতার কথা বলে। অভঙ্গগুলিকে কবিতার ওভি বর্গের অন্তর্ভুক্ত করা হয়। এগুলি সাধারণত ভক্তরা পণ্ঢরপুরে তীর্থযাত্রার সময় গেয়ে থাকেন।
অভঙ্গের কয়েকজন বিশিষ্ট গায়ক হলেন ভীমসেন যোশী, সুরেশ ওয়াডেকর, রঞ্জনী, গায়ত্রী, অরুণা সাইরাম ও জিতেন্দ্র অভিষেকী। এগুলি ধ্রুপদি ও লঘু সঙ্গীত উভয় ধারার গায়করাই গান।
বৈঁচিগ্রাম রেলওয়ে স্টেশন
বৈঁচিগ্রাম রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার বৈঁচিগ্রাম স্টেশন রোডে অবস্থিত।
অবস্থান
বৈঁচিগ্রাম রেলওয়ে স্টেশন হুগলী জেলার বৈঁচিগ্রাম স্টেশন রোডে অবস্থিত। এই স্টেশন থেকে পরবর্তী স্টেশন হল - বৈঁচি রেলওয়ে স্টেশন এবং পূর্ববর্তী স্টেশন হল - সিমলাগড় রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
বৈঁচিগ্রাম রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। বৈঁচিগ্রাম রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৈঁচিগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
বৈঁচিগ্রাম রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
কালোডগা প্রবালপ্রাচীর হাঙর
কালোডগা প্রবালপ্রাচীর হাঙর (বৈজ্ঞানিক নাম Carcharhinus melanopterus) এটি requiem হাঙর এর একটি প্রজাতি এবং এটি Carcharhinidae পরিবারের। এদের খুব সহজে শনাক্ত করা যায় এদের পাখনার কালো টিপ দেখে। এই হাঙর বাস করে গ্রীষ্মমন্ডলীয় প্রবালদ্বীপের আশেপাশে। প্রশান্ত মহাসাগরের সব জায়গাতে এরা বিচরণ করে। এই প্রজাতি সাধারণত ১.৬ মিটার (৫.২ ফুট) এর মতো হয়।
নামকরণ
thumb|left|সোলোমন দ্বীপে একটি ব্লাকটিপ রীফ হাঙর ফরাসি প্রকৃতিবিদ জঁ র‍্যনে কোঁস্তঁ ক্যুয় এবং জোযেফ পোল গাইমার কালোডগা প্রবালপ্রাচীর হাঙর আবিষ্কার করেন। ১৮১৭-১৮২০ সালে অনুসন্ধানাত্মক সমুদ্রযাত্রার সময় এটিকে আবিষ্কার করা হয়। নমুনা ছিল একটা ৫৯ সেমি (২৩ ইঞ্চি) লম্বা একটা পুরুষ হাঙর। এটিকে পশ্চিম নিউ গিনি এর Waigeo দ্বীপ থেকে ধরা হয়।
ক্যুয় এবং জোযেফ এটির নাম দেন Carcharias melanopterus । নামটি এসেছে গ্রিক melas থেকে যার অর্থ "কালো" এবং pteron যার অর্থ "পাখনা" ও "গরূৎ"। পরবর্তিকালে এটিকে Carcharhinus গোত্রের ভিতরে ঢুকানো হয়েছে। ১৯৬৫ সালে জুলজিকাল নামকরণের আন্তর্জাতিক কমিশন Carcharhinus নামটাই মনোনীত করে। কিছু আগে এটির বৈজ্ঞানিক নাম C. spallanzani দেওয়া হয়।
এটির নামের অনেক প্রতিশব্দ আছে। নানান সময়ে এই প্রতিশব্দ ব্যবহার করা হয়। যেমন- Carcharias elegans Ehrenberg, 1871 Carcharias marianensis Engelhardt, 1912 Carcharias melanopterus Quoy & Gaimard, 1824 Carcharias playfairii Günther, 1870 Squalus carcharias minor Forsskål, 1775 Squalus commersonii* Blainville, 1816 Squalus ustus* Duméril, 1824
ইংরেজিতে এদের সাধারণ নামগুলি হলো ব্লাকটিপ রীফ শার্ক, ব্লাক রীফ শার্ক, ব্লাক ফিন রীফ শার্ক, ব্লাকটিপ শার্ক, ব্লাকটিপ নিলও শার্ক ইত্যাদি। এদের আরো যেসব নাম শোনা যায়ঃ Zwartpuntrifhaai- ডাচ, Žralok cernošpicí এবং Žralok útesový cernošpicý- চেক, thalan-sorrah এবং koppulisura- তামিল, gursh, jahrah, jarjur, rabie এবং shattafi- আরবি, chalarm - থাই, balda, Mori এবং khada mushi- মারাঠি, apeape, malie-alamata- সামোয়ান, anak hiu, hiu, ikan hiu, chan, yu kepak hitam, yu nipah, yu shirip hitam, yu sirip hitam-মালয়।
বিচরণ
thumb|left|ব্লাকটিপ রীফ হাঙর অগভীর ও উপকূলের নিকটবর্তী থাকতে পছন্দ করে সাধারণত সারা ইন্দো প্যাসিফিক অঞ্চল এবং পূর্ব ভূমধ্যসাগরীয় অঞ্চলে এদের খুব চোখে পড়ে। এদের উত্তর অস্ট্রেলিয়ার কুইন্সল্যান্ডে পাওয়া যায়। তাছাড়া হাওয়াই এর দক্ষিণ-পশ্চিম উপকূল এলাকায় এদের দেখা মেলে। ভারত মহাসাগরে এটি দক্ষিণ আফ্রিকা, লোহিত সাগর সহ মাদাগাস্কার, মরিশাস, এবং সিসিলি তে পাওয়া যায়। দক্ষিণ-পূর্ব এশিয়া বা ভারতীয় উপমহাদেশ এটিকে শ্রীলঙ্কা, আন্দামান দ্বীপপুঞ্জ, এবং মালদ্বীপ সহ আরো অনেক উপকূলীয় এলাকায় ব্লাকটিপ রীফ হাঙরের দেখা মেলে। প্রশান্ত মহাসাগরে এটিকে দক্ষিণ চীন এবং ইন্দোনেশিয়া, ফিলিপাইন, উত্তর অস্ট্রেলিয়া এবং নিউ ক্যালেডোনিয়া তে পাওয়া যায়। তাছাড়া আরও অনেক মহাসাগরীয় দ্বীপপুঞ্জ এর আশেপাশে এদের দেখা পওয়া যায়। যেমন- মার্শাল, গিলবার্ট, সোসাইটি, এবং হাওয়াইয়ান দ্বীপ। ব্লাকটিপ রীফ হাঙর প্যাসিফিক অঞ্চলের খুবই সাধারণ একটা রীফ হাঙর। ব্লাকটিপ রীফ হাঙর ছাড়াও আরো দুটি রীফ হাঙর ওই একই এলাকয় পাওয়া যায়- হোয়াইটটিপ রীফ শার্ক এবং গ্রেরীফ শার্ক।
কিশোর ব্লাকটিপ রীফ হাঙর সাধারণত অগভীর জলে থাকতে ভালোবাসে। এরা পরিষ্কার জলে প্রবালপ্রাচীরের আশেপাশে কম গভীরতার মধ্যে (১০ ফুট বা ৩ মিটার) ঘুরে বেড়াতে দেখা যায়। তবে প্রায়ই প্রাপ্তবয়স্কদের গভীর জলে পাওয়া যায়। বড় ব্লাকটিপ রীফ হাঙরও পরিষ্কার জলে ও প্রবালপ্রাচীরের আশেপাশে থাকতে ভালবাসে।
জীববিদ্যা
thumb|upright=1.2|alt=A ব্লাকটিপ রীফ হাঙর এর চোখটি ছোট, চওড়া, বৃত্তাকার এবং পরিমিতরূপে ডিম্বাকৃতির মত হয়। এদের নাক মুখের উপরে হয় এবং নাকের ছিদ্র বেশ বড় হয়। বক্ষীয় পাখনা বৃহত হয় এবং তীক্ষ্নভাবে কাস্তের মতো বাঁকা (কাস্তে আকৃতির) হয়। দ্বিতীয় পৃষ্ঠীয় পাখনার পিছনের দিকে ধূসর রং এর মার্জিন থাকে এবং এটি (পৃষ্ঠীয় পাখনা) পায়ূ পাখনা বিপরীতে অবস্থান করে। এদের দ্বিতীয় পৃষ্ঠদেশীয় পাখনা থেকে প্রথম পৃষ্ঠদেশীয় পাখনা বড় হয়। এদের দুটি পৃষ্ঠদেশীয় পাখনার ভেতর অন্ত পৃষ্ঠদেশীয় বন্ধন অনুপস্থিত। যদিও কিছু প্রজাতির মধ্যে এটির উপস্থিতি পাওয়া গেছে।
অনেকে গ্রে রীফ শার্কের সাথে ব্লাকটিপ রীফ শার্ককেও গুলিয়ে ফেলে। ব্লাকটিপ রীফ শার্কের পৃষ্ঠদেশীয় পাখনার কালো টিপ (ফোটা) দেখে এদের স্বতন্ত্র করে চেনা যায়। ব্লাকটিপ রীফ শার্কের সব পাখনাতেই কালো টিপ দেখা যায়। ব্লাকটিপ রীফ হাঙর এর পৃষ্ঠদেশ ধূসর এবং কটা বর্ণের এবং এদের পেট ও অঙ্কতল সাদা বর্ণের হয়।
ব্লাকটিপ রীফ হাঙর এর দাঁত বেশ সংকীর্ণ হয়। তাছাড়া এদের দাঁত বাঁকানো এবং দেখতে অনেকটা পাহাড়ের চূড়ার মত লাগে। এদের নিচের দাঁত খুবই সংকীর্ণ হয়। বয়স্ক পুরুষ ব্লাকটিপ রীফ হাঙর এর দাঁত স্ত্রী হাঙর এর তুলনায় বেশি ধারালো হয়। দাঁতের সংখ্যার দিক দিয়ে ২৩ থেকে ২৮ টির মধ্যে উপরের চোয়ালে এবং নিচের চোয়ালে থাকে ২১ থেকে ২৭ টির মধ্যে। এদের কোনো মধ্য দাঁত নেই, উপরের চোয়ালর দুই পাশে ১০-১২ টি করে সারি থাকে এবং নিচের চোয়ালে ১০-১৩ সারি থাকে।
ব্লাকটিপ রীফ হাঙর একটা টি মাঝারি মাপের হাঙর। এরা সাধারণত ৩৬-৩৯ ইঞ্চিতে পৌছালে এদেরকে পরিপক্ব হাঙর হিসাবে ধরা হয়। পুরুষ ব্লাকটিপ রীফ হাঙর এর আকার হয় ৩৮-৪৪ ইঞ্চি (০.৯১-১.০ মিটার) এবং নারী যথাক্রমে ০.৯৭ -১.১২ মিটার। বৃহত্তম নমুনা রেকর্ড করা হয়ে ছিলো ৭৯ ইঞ্চি (২ মি)। রেকর্ডে করা সর্বাধিক ওজনের হাঙরটি ছিলো ১৩.৬ কেজি (৩০ পাউণ্ড)।
খাদ্য অভ্যাস
thumb|upright=1.2|left|ব্লাকটিপ রীফ হাঙরের প্রাথমিক খাবার তালিকায় আছে সামদ্রিক ছোট মাছ ব্লাকটিপ রীফ হাঙর বাস্তুতন্ত্রের সব থেকে উপরের স্তরের খাদক। পরিবেশগত ও বাস্তুতন্ত্রের ক্ষেত্রে এদের ভুমিকা খুবই গুরুত্বপূর্ণ। প্রাথমিকভাবে এদের খাবারের তালিকায় আছে অনেক রকম ছোট মাছ যেমন- মুলেত(mullet), তেলেওস্ত(teleost), স্মেল্ট-ওহিতিংস(smelt-whitings), সুরগেওনফিশ(surgeonfish), ওরাসসেস(wrasses), মজাররাস(mojarras) এবং জ্যাক ফিশ। ব্লাকটিপ রীফ হাঙরের দল মুলেত মাছ খেতে ভারত মহাসাগরের উপকূলীয় এলাকায় জমায়েত হয়। এরা কেবল ছোট মাছ খায় এমন নয়, এদের খাবার তালিকায় আরো আছে স্কুইড, অক্টোপাস, কাঁটলফিশ, চিংড়ি। এছাড়াও এরা নানা রকম মরা মাছও খায়। এখানেই শেষ নয়, এরা এমন একটা জাতি যারা ছোট হাঙর ও রে মাছ খায়। এরা যদি না থাকতো তবে সাগরের তলদেশ একটা ময়লার খনিতে পরিণত হতো। এদের সমুদ্রের পাখি শিকার করার প্রমাণ আছে। এদের পেটের ভেতর শৈবালপুঞ্জ, ঘাস, কচ্ছপ, প্রবাল, ইঁদুর এবং পাথর পাওয়া গেছে।
প্রজনন
thumb|upright=1.2 ব্লাকটিপ রীফ শার্ক একটি জরায়ুজ মাছ, যার মানে মায়ের জরায়ুর ভেতরে বাচ্চা বিকাশ লাভ করে এবং জরায়ু থেকে সরাসরি জন্মগ্রহণ করে। এদের প্রজনন চক্রের সময়সীমা এলাকা ভেদে এক এক রকম হয়। যেমন- বার্ষিক, অর্ধ বার্ষিক, এবং দ্বিবার্ষিক। এদের গর্ভকালিন সময় সীমা ৮-৯ মাস থেকে ১০-১১ মাস দীর্ঘস্থায়ী হয়। আবার অনেক সময় ১৬ মাসও লেগে যায়। এক বারে এরা ২-৪ টি শিশুর জন্ম দেয়।
ব্লাকটিপ রীফ শার্ক প্রজননের সময় একে অপরকে অনুসরণ করে। বলা বাহুল্য তারা এমন আচরণ করে প্রজননের করণে। মিলনের সময় এলে নারী ব্লাকটিপ রীফ শার্ক একটা বিশেষ প্যাটার্নে পুরুষ হাঙরের আশেপাশে খুব ধীরে সাতার কাটতে থাকে। পুরুষ নারী উভয়ের অনুমতিতে মিলন ঘটে। মিলনের সময় পুরুষ হাঙর নারী হাঙরকে মুখ দিয়ে কামড়ে ধরে রাখে। অনেক সময় একারণে নারীর শরীরে আঘাত লাগে। তবে এটা গুরুতর হয় না। ৪-৬ সপ্তাহ পরে এটা ঠিক হয়ে যায়।
বিপদ
এরা সাগরের নিচে মানুষের সাথে এমন আচরণ করে দেখে মনে হবে এটি আপনার বাড়ির পোষা কুকুর। অনেকে এদের খেতে দিতে ভালবাসে। অনেকের ধারণা মানুষের সাথে এদের এতোটা মিশুক হওয়ার কারণ এটাই। আবার অনেকে ভাবে খাবার দিয়ে আমরা একটা শিকারিকে ভুলিয়ে দিয়েছি শিকারের ক্ষমতা। তবে একথা বলা যেতেই পারে যে ব্লাকটিপ রীফ হাঙরদের ভয় পাবার কিছু নেই।